Tarybos reglamentas (EB) Nr. 3068/95,
1995 m. gruodžio 21 d.
iš dalies keičiantis Reglamentą (EEB) Nr. 189/92, patvirtinantį nuostatas dėl tam tikrų Šiaurės Vakarų Atlanto žvejybos organizacijos priimtų kontrolės priemonių taikymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Reglamentu (EEB) Nr. 189/92 [3] buvo patvirtintos nuostatos dėl tam tikrų Šiaurės Vakarų Atlanto žuvininkystės organizacijos (NAFO) priimtų kontrolės priemonių taikymo;
kadangi Europos bendrija ir Kanada 1995 m. balandžio 20 d. susitarime dėl žvejybos nustatė papildomas kontrolės priemones, kurios taikomos žvejybos laivams, žūklaujantiems NAFO reguliuojamoje akvatorijoje;
kadangi NAFO žuvininkystės komisija 1995 m. rugsėjo 15 d. priėmė pasiūlymą iš dalies pakeisti pranešimo iš laivų sistemą;
kadangi pagal NAFO konvencijos XI straipsnį šis pasiūlymas nesant prieštaravimo nuo 1995 m. lapkričio 15 d. Susitariančiosioms Šalims tapo privaloma priemone;
kadangi pakeista schema Bendrijai yra priimtina;
kadangi reikia iš dalies pakeisti Reglamentą (EEB) Nr. 189/92, kad Bendrijos žvejybos laivai būtų įpareigoti įgyvendinti tas naujas priemones,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 189/92 priedas iš dalies keičiamas taip:
1) prie 1 punkto1 papunkčio ir 4 papunkčio pridedama ši įtrauka:
- "- žuvų rūšys (3 Alfa kodas) kilogramais (suapvalinti iki artimiausio 100 kg). Bendras žuvų rūšių kiekis, kurio bendras suapvalintas svoris yra mažesnis nei viena tona, gali būti pranešamas 3 Alfa kodu "MZZ"; (jūrų žuvys neįvardytos).";
2) šiuo tekstu pakeičiamas atitinkamas sakinys 1 punkto 4 papunkčio įžangoje:
"Šie pranešimai siunčiami bent šešias valandas prieš laivui išplaukiant iš reguliuojamos akvatorijos ir juose tokia tvarka pateikiami šie duomenys.";
3) pridedami šie papunkčiai:
"1.5 Perkrovimas reguliuojamoje akvatorijoje. Šis pranešimas siunčiamas prieš 24 valandas ir jame tokia tvarka pateikiami šie duomenys:
- laivo pavadinimas,
- šaukinys,
- išorinio ženklinimo raidės ir skaičiai,
- data, laikas ir geografinė padėtis,
- pranešimo kodo žyma "TRANS",
- bendras skirtas perkrovimui suapvalintas svoris pagal žuvų rūšis (3 Alfa kodas) kilogramais (suapvalinant iki artimiausio 100 kg),
- kapitono vardas ir pavardė.
1.6 Laivai, turintys įtaisus, leidžiančius automatiškai perduoti duomenis apie jų geografinę padėtį, yra atleidžiami nuo 1 punkto 2 papunktyje ir 3 papunktyje nustatytų pranešimo iš laivų reikalavimų."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 1995 m. gruodžio 21 d.